S-1158/2008

Ár 2008, fimmtudaginn 20. nóvember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1158/2008: Ákæruvaldið (K-kvk-nf B-kvk-nf) gegn E-x-x R-x-x (H-kk-nf I-kk-nf hdl.) sem tekið var til dóms hinn 12. s.m., að lokinni aðalmeðferð.

Málið er höfðað með ákæru ríkissaksóknara, dagsettri 11. september sl. á hendur ákærða, E-x-x R-x-x, kt. 000000-0000, Hafnarbraut 21, Kópavogi, “fyrir sérstaklega hættulega líkamsárás með því að hafa aðfaranótt laugardagsins 1. desember 2007, fyrir utan skemmtistaðinn Broadway við Ármúla 9 í Reykjavík, slegið R-kk-þf M-kk-þf G-kk-þf, kennitala 000000-0000, í andlitið með glerflösku með þeim afleiðingum að R-kk-nf M-kk-nf hlaut 3½ cm skurð skáhallt upp af hægri augabrún sem sauma þurfti með 7 sporum.

Telst þetta varða við 2. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar.”

Málavextir.

Samkvæmt játningu ákærða og skýrslum vitna liggur það fyrir að hann var drukkinn á skemmtistaðnum Broadway við Ármúla laugardagsnóttina 1. desember í fyrra. Var honum vísað út af staðnum af þessum sökum og var hann þá með flösku í hendi. Utan dyra var nokkur hópur fólks og lenti ákærði þegar í útistöðum þar. Sló hann með flöskunni, sem hann hélt á, í höfuðið á R-kk-þgf M-kk-þgf G-kk-þgf sem þar stóð með vinkonu sinni. Kom höggið á enni R-kk-ef fyrir ofan hægra auga svo að hann skarst. Var R-kk-nf fluttur á slysadeild Fossvogsspítala þar sem gert var að áverkanum. Í vottorði H-kk-ef Þ-kk-ef læknis á deildinni segir að 3 ½ cm skurður hafi verið skáhallt upp af hægri augabrún og hafi skurðurinn verið saumaður saman 7 sporum.

Ákærði segir að hann einhvern þarna utandyra sem stóð fyrir aftan hann hafi sagt við sig eitthvað niðrandi á íslensku þegar ákærði var á leið inn í húsið aftur og kveðst hann þá hafa snúið sér við og slegið manninn með flöskunni. Hafi þarna verið tveir menn sem hafi verið að rífast út af kvenmanni. Hafi annar þeirra haft sig í frammi gagnvart honum. Í lögreglurannsókninni er höfð eftir ákærða nokkuð önnur frásögn af aðdraganda árásarinnar og segir ákærði að hún sé ekki rétt eftir honum höfð. Þess er að gæta um þá yfirheyrslu að þá var ekki túlkað á og af móðurmáli ákærða heldur rússnesku. Er ekki unnt að líta svo á að skýrslan sé að rétt eftir honum höfð.

R-kk-nf M-kk-nf G-kk-nf segist hafa verið staddur fyrir utan Broadway ásamt M-kvk-þgf K-kvk-þgf, kærustu sinni, að bíða eftir leigubíl. Skyndilega hafi ókunnur maður eins og hratað inn á milli þeirra og hélt sá á flösku. Skyndilega hafi hann reitt flöskuna til höggs og við það hafi stúturinn lent á enni M-kvk-ef, sem var fyrir aftan manninn, og í framhaldi af því hafi maðurinn slegið flöskubotninum fast í enni vitnisins. Engin orð hafi farið á milli þeirra.

M-kvk-nf K-kvk-nf J-kvk-nf segir frá atvikum á sama veg og R-kk-nf M-kk-nf. Segir hún dyrnar á skemmtistaðnum hafa opnast og maður komið þaðan út eins og í miklum ham. Hafi engum togum skipt að maðurinn hóf upp flöskuna, sem fyrst hafi rekist í hana, og keyrði flöskubotninn svo í ennið á R-kk-þgf M-kk-þgf svo að flaskan brotnaði, að hún heldur, og blóð stökk um hann allan.

A-kk-nf H-kk-nf dyravörður kveðst hafa séð ákærða slá mann með flösku fyrir framan útidyrnar á skemmtistaðnum. Hafi hann haldið á tveimur flöskum og verið að rífa sig eitthvað við fólk. Hafi hann svo reitt upp hægri höndina og slegið mann með flöskunni. Kveðst hann hafa staðið rétt fyrir aftan ákærða þegar þetta gerðist og hafa reynt að afstýra þessu en ekki tekist. Hafi hann svo tekið mann þennan tökum.

Niðurstaða.

Sem fyrr segir liggur það fyrir að ákærði sló R-kk-þf M-kk-þf með flöskunni svo að hann meiddist á enni, eins og lýst hefur verið. Enginn vafi er að þetta högg var vísvitandi og að árásin var sérstaklega hættuleg, þótt áverkinn sem af henni hlaust hafi orðið tiltölulega lítill. Hefur ákærði brotið gegn 2. mgr. 218. gr. almennra hegningarlaga.

Refsing og sakarkostnaður.

Árás ákærða var algerlega tilefnislaus og hann hefur áður verið sektaður fyrir líkamsárás. Refsing hans þykir hæfilega ákveðin fangelsi í sex mánuði. Ákærði hefur skýlaust játað brot sitt og áverkinn sem hlaust af árásinni var tiltölulega lítill. Þykir mega fresta því að framkvæma þrjá mánuði af refsingunni og ákveða að sá hluti hennar falli niður að liðnum þremur árum, haldi ákærði almennt skilorð 57. gr. almennra hegningarlaga.

Dæma ber ákærða til þess að greiða allan sakarkostnað, þar með talin málsvarnarlaun til verjanda síns, H-kk-ef I-kk-ef hrl, 100.000 krónur.

DÓMSORÐ:

Ákærði, E-x-x R-x-x, sæti fangelsi í sex mánuði. Frestað er því að framkvæma þrjá mánuði af refsingunni og fellur sá hluti hennar niður að liðnum þremur árum, haldi ákærði almennt skilorð.

Ákærði greiði allan sakarkostnað, þar með talin málsvarnarlaun til verjanda síns, H-kk-ef I-kk-ef hrl, 100.000 krónur.

P-kk-nf G-kk-nf